Hlina, Alojz, poslanec NR SR (2014-09-24):
Vážená pani predsedajúca, vážené kolegyne, kolegovia, pokúsim sa byť krátky. Trošku ma mrzí proces takej boľševizácie spoločnosti v tom, že máme pocit, že riešenia sú v tom, že auto bude iba do 42 000 eur a bude 35 poslancov, hej. A verím, že sa nájdu ľudia, ktorí budú tlieskať, len si budeme tlieskať cestou do hrobu, lebo naozaj smutná je to krajina, ktorá uverí tomu, že riešením sú naozaj niekedy až často až boľševické návrhy. Netvrdím, že je tento taký. Takto som si dovolil začať. Chcem upozorniť na iný rozmer tohto celého. Ja som prežil dlhý čas v Číne. A veľa som sa tam naučil a tých průpovídok je veľa. Ale z nich taká v Číne často používaná je, že zadarmo je najdrahšie. Možno to niektorí poznáte z toho anglosaského prostredia, že nič také ako obed zadarmo neexistuje. Proste je toho veľa, čo sa z toho používa. A ide z toho taká určitá obava, že niekto niečo je ochotný alebo ide urobiť zadarmo. Hej, to máte tak, ako keď vám niekto hovorí, že nechce vás oklamať. V dvoch vetách to trikrát povie. Tak vtedy ľuďom odporučím: Dávajte si pozor, idú vás oklamať. Keď to niekto potrebuje takto akcentovať, naozaj v zásade tak funguje aj toto, že bude niekto robiť zadarmo, nie zadarmo, ono je to z pohľadu toho, na aké príjmy to bolo u nich nastavené. A pokiaľ by sa prijal návrh, lebo vyzerá to, že stále ešte vládne SMER, ale už to dlho trvať nebude, tak ten ďalší bude v minimálnej podobe. Vy to navrhujete tak, že to tak nebude. Paradoxne to môže pomôcť tomu, aby sa v zásade nemusel prijať ten prvý zákon, ktorý ste navrhovali. S tým mám trošku problém, nieže úplne problém. Nemám to až tak dorozmýšlané. To ústavné právo kandidovať je podľa mňa právom kandidovať, hej. Ak by sa to nepovedalo, toto by podľa mňa bol elegantnejší spôsob. Ja vám to asi poviem tak. No ak má niekto robiť primátora Košíc za 380 eur, tak poriadny chlap si povie, poriadny primátor si povie, no že to robiť za tie peniaze nebude, viete, fakt nič v zlom, hej. To nie je to, že to sú peniaze. Viete, ja moc nepomáham, ale toto sú naozaj veci. No nehnevajte sa, ja som zvyknutý, že za robotu sú peniaze. Keď robím, tak beriem, keď nerobím, tak neberiem peniaze. To je dosť jednoduché a v zásade by to malo platiť, ak niekto má riadiť mesto ako Košice a poriadne ho riadiť, ale aj trebárs Častkovce. Tam mu príde sused o deviatej zaklopať, že sa mu ja neviem upchal potok. A teraz si niekto povie, že tu bude robiť za 380 eur? Niekto povie, že bude to robiť za to. Ale ja neverím tomu obedu zadarmo. Ja neverím tomu altruizmu. Teraz sa to aj takou módou stalo, všetci tu robíme na charitu, na neviem čo, tam tiež, ak dovolíte, by som sa pristavil. Úlohou poslancov, ale aj nášho prezidenta nie je ad hoc riešiť nejaký sociálny problém. To je úplne v poriadku, že ad hoc niekto niekomu pomôže. Veď pomôžte. Prosím vás, ja keby som sa tu chválil, kde všade som pomohol. Neurobím to, lebo, poviem pravdu, mne to je až trápne. Úlohou poslancov je vytvárať systémové kroky na riešenie toho problému. No pokiaľ my skĺzneme do polohy, že riešením bude to, že každý si nájde niekoho, no tak to je akože sen, to je nepochopenie tej funkcie. To naozaj takto nemôže fungovať. Preto aj napríklad už určitým spôsobom som vyrušený z toho, že sa máme každý mesiac dozvedať, komu pán prezident prispel, lebo to podľa mňa nie je správne. Veď to oceňujem, hlboko sa pred tým skláňam, komu česť, tomu česť, že to tak je. A na to chcem upozorniť, že nie je našou úlohou, ale našou morálnou povinnosťou, vnútorným presvedčením pomôcť, ak sa dá, ak môžeme. Ale my máme tuná pracovať zodpovedne v tom, že budeme prijímať také zákony, ktoré systémovo tú situáciu budú riešiť, aby takéto prípady nenastávali, ktorým už sa nedá ináč pomôcť ako ad hoc. To znamená, že človek sa o tom dozvie a nárazovo pomôže, že sa nezachytí v tej sociálnej sieti. Toto je podľa mňa systémový nedostatok. Ale vidíte, ako sa tu s týmto existuje. To ma mrzí. Mrzí ma aj to, že uveríme teraz tomu, že niekto bude robiť primátora Košíc za 380 eur. Tak ja by som sa potom spýtal, tak to nerobí za 380 eur, tak aký má potom z toho iný príjem. Potom sa to možno odhalí. Ak sa niekomu oplatí robiť primátora za 380 eur, no tak asi potom to cashuje z niečoho iného ja neviem, nič v zlom, ja by som za 380 eur primátora Košíc nerobil. To vám poviem otvorene. Aj ja som fajnový, lebo proste je to kus roboty, kus zodpovednosti, energie, času a neviem čo. Nemôžete to robiť zodpovedne za 380 eur. Alebo to potom môžete robiť tak, že poviete, že to robíte za 380 eur, chlapci tak od vás toho veľa aby nečakali. Ja za 380 eur si topánky nezoderiem, hej. Viete, otvárame naozaj miešané sedimenty, vyťahujeme ten spodok z tých našich duší a bojím sa toho, lebo to môže všelijako skončiť, ale možno paradoxne toto pomôže na riešenie toho, že ten apetít na kumulovanie funkcií sa zníži práve týmto nariadením, lebo pokiaľ ja mám byť poslancom, za poslanecký plat ja tu sedím poctivo. Nech ešte by k tomu niekto niečo povedal. Ale keď niekto robí poctivo poslaneckú prácu, má za ňu dostať plat, hej. A poviem, ja si myslím, že takých robocopov je tu naozaj veľa, že to by malo stačiť z pohľadu mentálnej kapacity, keď sa to má robiť poriadne, hej. A keď teraz sa to nastaví, že síce niekto zvládne aj poslanca a primátora Košíc, tak potom si povie, okej, tak jedno z toho vypúšťa. Viete, to možno je sekundárnym dôsledkom, lebo ak tú druhú funkciu mám robiť, ak mám robiť primátora za 380 eur, tak do toho nejdem. Tak si vyberiem, buď budem poslanec, alebo budem primátor, ja neviem, koľko dostáva plat teraz primátor Košíc. Ale možno je to toľko, ako u poslanca, ak nie viac, hej. Ale to je férové, hej. (Reakcia z pléna.) Tak nech je toho viac. Proste za poriadnu robotu potrebujete dostať peniaze. Druhá vec je, že tu niektorí z vás by nieže mali brať peniaze, ale by mali sem nosiť peniaze, hej, za to, čo tu stvárate. Ale proste možno pomôže aj ten vlastne smerácky návrh. Pán kolega, tu vy ste inšpirátor, teda vy ste inšpirátori, ale tu vládnu, žiaľ, tí, ktorí tu vládnu. Tak vyzerá to tak, že prejde ten ich návrh. A naozaj možno sekundárnym dôsledkom toho bude, že v zásade nebude možno potrebné prijať ten prvý návrh, lebo si povie čestný poriadny chlap alebo aj teda žena, ktorá tam kandiduje: „Proste tak si vyberiem jednu funkciu a za to budem brať plat. Nebudem tam na smiech, že budú po mne vykrikovať, budú ma ťahať za ruku za 380 eur.“ Proste v tom šípi niečo čudné. Ak niekto robí primátora Košíc za 380 eur, nech sa na mňa nikto nehnevá, nedá sa tomu uveriť, takto to poviem. Takto skončiť asi je čas, že otvoríme témy, ktorých sme sa báli. Len, prosím vás, neprežeňme to, bojím sa, hrůzim sa parlamentných volieb a tesne obdobia pred nimi, bojím sa, hrůzim sa tých geniálnych nápadov, ktoré sem dovlečú 30 poslancov, 40 poslancov. Viete, ja by som vám to povedal tak, keby som bol, s prepáčením, taký už možno nieže sprostejší, čím menej nás bude, tým rýchlejšie si nás kúpia. Viete, aspoň keď už niekto potrebuje nejakú barličku, prečo to nemá logiku, hej? Tak, prosím vás, naozaj neskáčte na to, že riešením pre túto krajinu sú lacné autá, 5 poslancov v parlamente, lebo to naozaj nie je riešením. Riešením je, že budeme robiť poriadne robotu. Na to sme zabudli, tú nerobí tu nikto, nieže nikto, pardon. Ale je to strašne málo, dokonca to už je aj na smiech, keď si niekto robí poriadne robotu, je tu za iniciatívneho... Tam sú skôr riešenia. A nemusíme sa potom uchýliť naozaj k obskúrnym riešeniam. A tých sa bojím. Toto určite nie je ten návrh. A vyzerá to tak, že budete mať výsledky, pán kolega, môžete si potom zapichnúť vlajku, odfajknete si to na tej vašej tabuli. A sám som zvedavý, ak to dopadne, akože som zvedavý, či pán Raši bude robiť primátora Košíc za 380 eur mesačne. Ďakujem pekne.